﻿ Старата столица аплодира абитуриентите, дефилиращи по червен килим / снимки/ - velikotarnovo.utre.bg
24 май 2018, 21:00 | Мария Христова
Абитуриентските дефилета се провеждат за осма поредна година по идея на Даниел Панов
За поредна година абитуриентите от Велико Търново бяха изпратени с тържествено дефиле по червен килим в центъра на града. Тази вечер като холивудски звезди блестяха дванадесетокласниците от ЕГ „Проф. д-р Асен Златаров”, СУ „Емилиян Станев”, ПГ по моден дизайн, СПГ по икономика, ПГСАГ „Ангел Попов”, СУ „Г. С. Раковски“, ПГЕ „А. С. Попов“.
Утре вечер от 18 ч. са дефилетата на абитуриентите от ПМГ „Васил Друмев”, СУ „Вела Благоева”, СУ „Владимир Комаров“, Американски колеж „Аркус”, ПГТ „Д-р Васил Берон” и Спортно училище – Велико Търново.
Общо 812 зрелостници от 13 училища в Старата столица ще преминат като филмови звезди по 200-метров червен килим, който е разположен на главната улица „Васил Левски“.
Заради изпращанията утре временно ще бъде затворена главната улица „Васил Левски” – от 16,00 ч. до 21,30 ч. или до приключване на събитието.